पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर में लगातार बढ़ रहे संक्रमण की रोकथाम के लिए जल संसाधन मंत्री और इंदौर जिले के कोविड प्रभारी तुलसी सिलावट लगातार बैठक और अस्पतालों का दौरा कर रहे हैं। इसी कड़ी में मंगलवार को वे इंडेक्स मेडिकल कॉलेज पहुंचे। यहां पर उन्होंने व्यवस्थाओं का जायजा लिया। प्रबंधन से मिलकर उन्हें आवश्यक निर्देश दिए। मंत्री ने यहां न सिर्फ ऑक्सीजन प्लांट काे देखा। बल्कि अस्पताल से मरीजों को मिलने वाले खाने को लेकर आने को कहा। उन्होंने उसे खाकर भी देखा। सिलावट ने हाॅस्पिटल परिसर में मरीजों के परिजनों के भोजन पानी और अन्य व्यवस्थाओं को दुरुस्त करने को भी कहा। उन्होंने ने कहा कि मरीजों की देख-रेख के साथ-साथ परिजनों को का भी ध्यान रखा जाना जरूरी है।
1805 नए मरीज, 6 मौत एक्टिव केस 11702 हुए
शहर में सोमवार रात को कोरोना के 1805 नए मरीज सामने आए, जबकि 6 की मौत हो गई। कुल मरीजों का आंकड़ा 1 लाख 18 हजार 85 पर पहुंच गया है और मृतक संख्या 1169 हो गई है। राहत की बात यह है कि 1 लाख 5 हजार 214 मरीज स्वस्थ होकर घर लौट चुके हैंं। सोमवार को 916 मरीज स्वस्थ होकर घर लौटे। वहीं, जिले में एक्टिव मरीजाें की संख्या 11702 पहुंच गई है। सोमवार को कुल 10667 सैंपल की जांच की गई, जिनमें 8757 की रिपोर्ट निगेटिव रही। रिकवरी रेट 89.10 प्रतिशत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn